जोड़ों का दर्द गायब, फटी एड़ियों को मुलायम बनाए, चोट लगने पर घाव भरे
शहद अपने स्वाद के साथ-साथ उसमें मौजूद औषधीय गुणों के लिए भी जाना जाता है। मगर क्या आप जानते हैं कि शहद की तरह ही मधुमक्खी का छत्ता भी सेहत के लिए उतना ही फायदेमंद है। दरअसल, मधुमक्खी का छत्ता मोम से बना होता है,
शहद अपने स्वाद के साथ-साथ उसमें मौजूद औषधीय गुणों के लिए भी जाना जाता है। मगर क्या आप जानते हैं कि शहद की तरह ही मधुमक्खी का छत्ता भी सेहत के लिए उतना ही फायदेमंद है।
दरअसल, मधुमक्खी का छत्ता मोम से बना होता है, जो मधुमक्खियों के पेट की ग्रंथियों से निकलता है।
आयुर्वेदाचार्य डॉक्टर रश्मि चतुर्वेदी के अनुसार मधुमक्खी के छत्ते में पाए जाने वाला वैक्स एंटीऑक्सीडेंट से भरपूर होता है। इससे शरीर के डेड सेल्स खत्म हो जाते हैं, जो शरीर के टिशूज को नुकसान पहुंचाते हैं।
कच्चा शहद इम्यूनिटी सिस्टम को मजबूत करने से लेकर, कोलेस्ट्रॉल कम करने और शरीर में ब्लड फ्लो मेंटन रखता है। इसी तरह मधुमक्खी के सलाइवा और बी वैक्स से बना छत्ते को कवर करने वाले प्रोपोलिस पेट से जुड़ी बीमारियों से निजात दिलाता है।
अर्थराइटिस और जोड़ों के दर्द में मिलता है आराम
मधुमक्खी के छत्ते से निकलने वाले मोम से जोड़ों पर मालिश करने से अर्थराइटिस और जोड़ों के दर्द में आराम मिलता है। आप चाहें तो इसका इस्तेमाल करके घर में ही लिप बाम बना सकते हैं। वैक्‍स को नारियल तेल, कोको बटर या पेपरमिंट के तेल में मिलाकर लिप बाम बनाएं। इससे होंठ रूखे नहीं दिखेंगे और ना ही फटेंगे।
एलोपेसिया यानी गंजेपन में असरदार
इसके लिए आयुर्वेद में कई तरह के नुस्खे बताए हैं, जो कि काफी फायदेमंद भी हैं। हेयर ऑयल बनाने के लिए मधुमक्खी के छत्ते से निकले वैक्स को और गुड़हल के पत्ते को नारियल के तेल में उबाल लें।
तेल को ठंडा होने के बाद इसे छानकर बॉटल में भर लें। इससे रोज मालिश करने से बाल मजबूत रहेंगे और टूटेंगे भी नहीं।
टूटते बालों से परेशान हैं तो पीली मधुमक्खी के वैक्स से बनाएं तेल
अगर आप भी टूटते बालों से परेशान हैं तो पीली मधुमक्खी छत्ते से निकले वैक्स को नारियल के तेल में मिलाकर स्टोर करें और हफ्ते में दो बार बालों में लगाएं। बाल गिरना रुक जाएगा।
फटी एड़ियों या डेड स्किन से परेशान हैं तो बनाएं फुट क्रीम
फुट क्रीम बनाने के लिए सबसे पहले एक पैन में वैक्स गरम करें और दूसरे में नारियल तेल। दोनों को एक बोल में मिक्स करें। इस मिश्रण में ग्लिसरीन डालें और फिर अच्‍छी तरह से मिलाएं। इस मिश्रण को किसी एअर टाइट और साफ कंटेनर में रखें और अपनी एड़ियों पर लगाएं। इससे एक से दो दिन में ही आराम मिल जाएगा।
शहद की तरह हनी वैक्स भी त्वचा को मॉइस्चराइज करता है। ये प्राकृतिक मॉइस्चराइजर है, खासकर अगर आपकी स्किन ड्राय है तो इसे लगाएं। ये स्किन पोर्स को खोलता है और उसे मॉइस्चराइज करने में भी मदद करता है।
खबर में आगे बढ़ने से पहले इस पोल में अपनी राय दें
छत्ते को कवर करने वाला प्रोपोलिस गैस्ट्राइटिस, एलर्जी में असरदार
मधुमक्खी सिर्फ शहद नहीं बनाती वे प्रोपोलिस यानी मधुमक्खी का गोंद भी बनाती है। ये हल्के ब्राउन रंग का तरह होता है, जो छत्ते को ढकने का काम करता है। ये मधुमक्खी के सलाइवा और बी वैक्स से मिलकर बनता है, जो कच्चे शहद में भी पाया जाता है।
यह चिपचिपा प्रोडक्ट एंटी-इंफ्लेमेट्री और एंटी-फंगल गुणों से भरपूर होता है। इसमें विटामिन बी, विटामिन सी, पोटेशियम और मैग्नीशियम भी भरपूर मात्रा में पाया जाता है।
प्रोपोलिस गैस्ट्राइटिस, एलर्जी और पेप्टिक अल्सर के लक्षणों को कम करने में मदद करता है। ये संक्रामक रोगों के जोखिम को भी कम करने में असरदार है।
कच्चा शहद खाने से मेंटेन रहता है ब्लड शुगर लेवल
मार्केट में मिलने वाले शहद फिल्टर और प्रिजर्वेटिव एड कर के बनाए जाते हैं। ऐसे में डायबिटीज के मरीज को इसे खाने से बचना चाहिए।
वहीं, हनी वैक्स में पाया जाने वाला कच्चा शहद शरीर में इंसुलिन के लेवल को मेंटेन रखता है, जिससे ब्लड शुगर नहीं बढ़ता है। इससे फैटी लीवर को भी सही करने में मदद मिलती है।
बच्चों को सर्दी-खांसी में सिरप की जगह खिलाएं कच्चा शहद
बच्चों की इम्युनिटी कमजोर होने के कारण उन्हें अक्सर सर्दी-जुकाम की समस्या हो जाती है। ऐसे में सिरप पिलाने की जगह रात में सोने से 30 मिनट पहले मधुमक्खी के छत्ते से निकला कच्चा शहद खिलाएं। एक से दो दिनों में आराम मिलेगा।
क्या होता है कच्चा शहद 
कच्चे शहद को सीधे मधुमक्खी के छत्ते से निकाला जाता है। इसे फिल्टर या गरम नहीं किया जाता। छत्ते से निकालने के बाद इस नायलॉन के कपड़े में छानकर खाने के लिए इस्तेमाल में लाया जाता है। इसमें विटामिन ए और विटामिन सी मात्रा अधिक होती है।ये एंटीऑक्सीडेंट की तरह काम करते हैं। इसमें मिनरल्स भी होते हैं जैसे कि कैल्शियम और मैग्नीशियम जो हड्डियों को मजबूत करने में मदद करते हैं। कच्चा शहद खाने कोलेस्ट्रॉल बढ़ता नहीं। ये हार्ट की हेल्थ के लिए बहुत फायदेमंद माना जाता है।